Canadian Rangers

Canadian Rangers er et canadisk hjemmevern med cirka 4 200 medlemmer i Canadas nordområder, opprettet i 1947. 

Canadian Rangers utgjør en særskilt komponent i det canadiske forsvarets reserve som skal sette opp lett utrustede, selvforsørgende og mobile styrker for å støtte inngrep ved krenkelser av Canadas territorium og for å støtte andre innenlandske militære operasjoner.

Oppdrag 

 Inngrep ved krenkelser av Canadas territorium
 Gjennomføre, delta i og understøtte patruljeaktivitet
 Patruljere de arktiske radarstasjonene
 Rapportere mistenkelige og uvanlige aktiviteter
 Samle inn informasjon av militær betydning
 Øvrige innenlandske militære operasjoner
 Gjennomføre overvåkning av kyst- og indre farvann
 Stille lokal kunnskap og ekspertise til rådighet (veivisere og rådgivere)
 Delta i sjø- og flyredningsoperasjoner
 Katastrofeinnsatser
 Hjelp til føderale, provinsielle og kommunale myndigheter
 Militært nærvær i lokalsamfunnet
 Instruere, utvikle og lede hjemmevernsungdommen (Junior Canadian Rangers)
 Medvirke i lokale aktiviteter (nasjonaldagen, Armistice Day etc.)

Organisasjon 
Canadian Rangers er organisert i fem patruljegrupper (CRPG) med ialt 163 patruljer.

 1 CRPG omfatter Yukon, Northwest Territories og Nunavut. Stab: Yellowknife, Northwest Territories. Patruljer: 58. Hjemmevernsoldater: 1575.
 2 CRPG omfatter nordlige Québec og har 23 patruljer. Hjemmevernsoldater: 696.
 3 CRPG omfatter nordlige Ontario og har 15 patruljer. Hjemmevernsoldater: 422.
 4 CRPG omfatter nordlige Alberta, Saskatchewan og nordvestre British Columbia og har 38 patruljer. Stab: Victoria, British Columbia. Hjemmevernsoldater: 695.
 5 CRPG omfatter Newfoundland og Labrador med 29 patruljer. Hjemmevernsoldater: 743.

Referanser

Eksterne lenker 
 Canadian Rangers Department of National Defence

Organisasjoner etablert i 1947
Canadas forsvar
Militser
Sider uten gjennomgåtte oversettelser